wickkiey/tamil-wikipedia-chunked huggingface dataset:
# விசலூர் வாசுகீசுவரமுடைய மகாதேவர் கோவில்

## கோவில் அமைப்பு

கிழக்கு நோக்கி அமைந்த ஏகதள நாகர விமானம் கொண்ட கற்றளி. கருவறையில் மூலவர் வாகீசுவரமுடைய மகாதேவர் என்னும் மார்க்கபந்தீசுவரர் அருள்பலிக்கிறார். கருவறைக்கு எதிரே நேர்கோட்டில் பலிபீடம், கொடிமரம், ஆகியன நிறுவப்பட்டுள்ளன. நுழைவாயிலில் இரண்டு நிலை இராஜகோபுரம் அமைந்துள்ளது. கற்றளியைச் சுற்றி சுற்று மதிலும் நுழைவு தோரண வளைவும் அமைந்துள்ளன. தோரண வாயில் புருவத்தில் சிவன், பார்வதி, முருகன் ஆகியோரின் சுதைச் சிற்பம் இடம் பெற்றுள்ளது.  
இக்கற்றளி கருவறை, அர்த்தமண்டபம் ஆகிய அங்கங்களைக் கொண்டுள்ளது. பிற்கால விரிவாக்கமாக ஒரு மகாமண்டபம் இக்கட்டுமானத்துடன் இணைக்கப்பட்டுள்ளது. மகாமண்டபத்திற்கு கிழக்கு, தெற்கு மற்றும் வடக்கு சுவர்களில் நுழைவாயில்கள் அமைந்துள்ளன. நந்தி வாகனம் கருவறைக்கு நேர்கோட்டில் நிறுவப்பட்டுள்ளது.  
கருவறை விமானம் உபானம், ஜகதி, திரிபட்டைக் குமுதம், மேலும் கீழும் கம்புகள் தழுவிய கண்டம், பட்டிகை ஆகிய உறுப்புகளுடன் கூடிய அதிட்டானம் பாதபந்த வகையைச் சேர்ந்ததாகும். இவற்றில் எவ்வித அழகணிகளும் காணப்படவில்லை. அதிட்டனத்திற்கு மேலே அமைந்துள்ள சுவர்கள் நான்கு அரைத்தூண்களைக் கொண்டு மூன்று பத்திகளாகப் பிரிக்கப்பட்டுள்ளன. பிற்காலத்தில் தென்புறச் சுவரின் சாலைப் பத்தியில் அரைத்தூண்களின் அணைப்பில் அகழப்பட்ட கோட்டத்தில் தட்சிணாமூர்த்தி சிலை நிறுவப்பட்டுள்ளது.  
அரைத்தூண்களுக்கு மேலே அமைந்துள்ள விரிகோணப் போதிகைகள் உத்திரம் தாங்குகின்றன. பிரஸ்தர உறுப்புகளாக வாஜனமும் அதற்குமேல் வலபியும் அமைந்துள்ளன. வாலபியில் பூத கண வரிசை இடம்பெறவில்லை. இதற்கு மேலே கூரை அமைந்துள்ளது. கூரை முன்னிழுப்புப் பெற்று கபோதமாக நீட்சி பெற்றுள்ளது. கபோதத்தில் கூடுகள் இடம்பெற்றுள்ளன. கருவறையின் கூரைக்கு மேலே பூமிதேசம் இடம்பெற்றுள்ளது. பூமிதேசத்தில் யாளி வரி காட்டப்பட்டுள்ளது. நான்கு புற மூலைகளிலும் வெளிப்புறம் பார்த்தவாறு நின்ற நிலையில் நான்கு நந்திகளின் உருவங்கள் செதுக்கப்பட்டுள்ளன.  
விசலூர் வாகீசுவரமுடைய மகாதேவர் கோவில் கருவறையின் மீது அமைந்த விமானம் ஏகதள நாகர விமானம் ஆகும். ஏகதள விமானம் ஒரு நிலையைக் கொண்டிருக்கும். விமானத்தின் சிகரம், கிரீவம், தூபி ஆகியன சதுர வடிவில் அமைக்கப்பட்டிருந்தால் அது நாகர விமான வகையைச் சேர்ந்தது ஆகும். சதுர வடிவுடன் கூடிய கிரீவத்தின் நாற்புறமும் கிரீவ கோட்டங்கள் அமைந்துள்ளன. கிரீவ கோட்டங்களில் கிழக்கில் சுப்பிரமணியர், தெற்கில் தட்சிணாமூர்த்தி, மேற்கில் விஷ்ணு, வடக்கில் பிரம்மன் ஆகிய தெய்வங்களுக்கான திருமேனிகள் கட்டப்பட்டுள்ளன. கிரீவக் கோட்டத்தின் மேல் உள்ள மகாநாசிகைகள் வெறுமையாக உள்ளன. நாகர சிகரத்திற்கு மேல் மகா பத்மவரி என்ற அமைப்பு விரிந்த தாமரை மலர் போன்று காட்டப்பட்டுள்ளது. இதனை அடுத்து நான்முக தூபி காட்டப்பட்டுள்ளது.  
கருவறையை ஒட்டி முகமண்டபம் அமைந்துள்ளது. கருவறையைப் போன்றே முகமண்டபத்தின் வெளிப்புறச் சுவர்கள் மூன்று பத்திகளுடன் அமைக்கப்பட்டுள்ளன. தேவ கோட்டங்கள் அகழப்படவில்லை. பிற்கால இணைப்பாக மகாமண்டபம் கட்டமைக்கப்பட்டுள்ளது. மகாமண்டபத்தின் கிழக்கு, வடக்கு மற்றும் தெற்கு சுவர்களில் நுழைவாயில்கள் அமைக்கப்பட்டுள்ளன., மகாமண்டபத்தின் சுவர்கள் அலங்கரிப்பின்றி வெறுமையாக காணப்படுகின்றன.
சிவன் குடும்பத்தைச் சேர்ந்த எட்டு தெய்வங்கள் வீற்றிருக்கும் வகையில் சூரியன், விநாயகர், கார்த்திகேயர், சப்த மாத்ரிகைகள், சந்திரா, சண்டிகேஸ்வரர், சேட்டை (மூதேவி) மற்றும் நந்தி அல்லது பைரவர் ஆகிய அட்ட-பரிவார உப சன்னிதிகளுடன் இந்தக் கோவில் அமைந்துள்ளது.
# விசலூர் வாசுகீசுவரமுடைய மகாதேவர் கோவில்

## வரலாறு

விசலூர் வாகீசுவரமுடைய மகாதேவர் கோவில் விஜயாலய சோழனின் (கி.பி. 848-871) ஆட்சிக்காலமான கி.பி. 9 ஆம் நூற்றண்டில் கட்டப்பட்டதாக எஸ் ஆர் பாலசுப்ரமணியம் குறிப்பிட்டுள்ளார். முதலாம் பராந்தக சோழனால் கட்டமைக்கப்பட்டதென்று தமிழ் இணையக் கழகம் குறிப்பிட்டுள்ளது.
# விசலூர் வாசுகீசுவரமுடைய மகாதேவர் கோவில்

## கல்வெட்டுகள்

முதலாம் இராஜராஜனின் ஆட்சியாண்டு கி.பி. 997 (No 217 of the Annual Report on Epigraphy 1940-41), மற்றும் முதலாம் குலோத்துங்க சோழனின் ஆட்சியாண்டு கி.பி. 1117 (No 231 of the Inscriptions in the Pudukkottai State) ஆட்சிக்காலத்தில் இக்கோவில் கருவறையின் அதிட்டானத்தில் பொறிக்கப்பட்ட கல்வெட்டுகள் கண்டறியப்பட்டுள்ளன. பாண்டிய மன்னன் ஜடவர்மன் என்ற ஸ்ரீ வீர-பாண்டியதேவனின் பதினான்காம் ஆட்சி ஆண்டைச் சேர்ந்த இரண்டு கல்வெட்டுகள் (No 598 and No 609 of the Inscriptions of the Pudukkottai State) தென்புறக் கோபுரச் சுவரில் பொறிக்கப்பட்டுள்ளன.
# விசலூர் வாசுகீசுவரமுடைய மகாதேவர் கோவில்

## கோவில் திறந்திருக்கும் நேரம்

இக்கோவில் காலை 08.00 மணி முதல் 17.00 மணி வரை திறந்து இருக்கும்.
# முதலாம் சுசென்னெஸ்

முதலாம் சுசென்னெஸ் மம்மியின் கல் சவப்பெட்டியில் இருந்த வெள்ளித் தகட்டாலான சவப்பெட்டி, எகிப்திய அருங்காட்சியகம், கெய்ரோ]]
யின் தங்கத்திலான கழுத்தணி]]  
**முதலாம் சுசென்னெஸ்** (**Psusennes I**), எகிப்தின் மூன்றாம் இடைநிலைக் காலத்தில் பண்டைய எகிப்தை ஆண்ட 21-ஆம் வம்ச மன்னர்களில் மூன்றாமவர் ஆவார். இவர் தனீஸ் நகரத்தை தலைநகராகக் கொண்டு கீழ் எகிப்தை கிமு 1047 முதல் கிமு 1001 முடிய இறக்கும் வரை ஆட்சி செய்தார். இவர் வடக்கு எகிப்தில் உள்ள தனீஸ் நகரத்தில் அமூன், மூத்து மற்றும் கோன்சு கடவுளர்களுக்கு பெருங்கோயிலை எழுப்பினார். தற்போது அவை சிதைந்து போயிள்ளது. தனீஸ் நகரத்தில் உள்ள இவரது கல்லறையிலிருந்து இவரது மம்மியின் தங்கத்திலான மரண முகமூடியை 1940ல் தொல்லியல் அறிஞர் பியாரி மொன்டெட் என்பவரால் கண்டுபிடிக்கப்பட்டது.நைல் வடிநிலத்தில் இவரது கல்லறை இருந்ததால் கல்லறையின் பெரும்பாலான தொல்பொருட்கள் சிதைந்து போயிருந்தது.
# முதலாம் சுசென்னெஸ்

## இதனையும் காண்க

- பண்டைய எகிப்திய மன்னர்கள் பட்டியல்
- எகிப்தின் இருபத்தொன்றாம் வம்சம்
- எகிப்தின் மூன்றாம் இடைநிலைக் காலம்
- துட்டன்காமன் கல்லறை
# அமெனிமோப்

**அமெனிமோப்** (**Usermaatre Amenemope**), எகிப்தின் மூன்றாம் இடைநிலைக் காலத்தின் போது பண்டைய எகிப்தை ஆண்ட 21-ஆம் வம்சத்தின் நான்காவது பார்வோன் ஆவார். இவர் எகிப்தை கிமு 1001–992 அல்லது கிமு 993–984 முடிய ஆட்சி செய்தார்.  
இவரது மறைவிற்குப் பின் இவரது மம்மியை வடக்கு எகிப்தில் உள்ள தனீஸ் நகரத்தில் முதலாம் சுசென்னெஸ் கல்லறைக்கு அருகில் உள்ள கல்லறையில் புதைக்கப்பட்டது. இவரது கல்லறையை ஏப்ரல் 1940ல் எகிப்தியவியல் அறிஞர்களான பியாரி மொன்தேத் மற்றும் கோயோன் ஆகியவர்களால் கண்டெடுக்கப்பட்டது.
# அமெனிமோப்

## இதனையும் காண்க

- பண்டைய எகிப்திய மன்னர்கள்
# நீண்ட வால் மலை எலி

**நீண்ட வால் மலை எலி** (*நிவிவென்டர் ராபிட்*) என்பது முரிடே குடும்பத்தில் உள்ள ஒரு வகை கொறித்துண்ணியாகும் . இது போர்னியோவில் மட்டும் காணப்படும் அகணிய உயிரி ஆகும். இது இந்தோனேசியா மற்றும் மலேசியாவில் காணப்படுகிறது. இந்த எலிகள் கடல் மட்டத்திற்கு மேல் உயரத்தில் பதிவு செய்யப்பட்டுள்ளது. இது அதிகமாக அறியப்படாத சிற்றினமாகும். ஆனால் காடுகளிலும் புதர் நிலங்களிலும் வசிப்பதாகக் கருதப்படுகிறது.
# தெனாசெரிம் வெள்ளை வயிற்று எலி

**தெனாசெரிம் வெள்ளை வயிற்று எலி** (*Tenasserim white-bellied rat*)(*நிவிவென்டர் தெனாசுடர்*) என்பது முரிடே குடும்பத்தில் உள்ள ஒரு கொறித்துண்ணி சிற்றினமாகும். இது தெனாசெரிம் மலைகளின் பெயரால் அழைக்கப்படுகிறது. இது கடல்மட்டத்திலிருந்து 1,000 மீட்டருக்கு மேல் உள்ள காடுகள் நிறைந்த சுண்ணாம்பு மலைப் பகுதிகளில் காணப்படுகிறது. இதன் பரவல் இந்தியாவிலும் உள்ளிட்ட மியான்மர் (அரக்கன் மலைகள், டவ்னா மலைத்தொடர் மற்றும் டெனாசெரிம் மலைகளின் பிலாக்டாங் மலைத்தொடர்), தாய்லாந்து (தானோன் தோங் சாய் மலைத்தொடர்), கம்போடியா (ஏல மலைகளின் தெற்கு முனை, லாவோஸ் மற்றும் வியட்நாம் (அன்னமைட் சர்கம் கெர்) மற்றும் சீனா (தெற்கு யுன்னான் மற்றும் ஆய்னான்) ஆகும்.
# ஒல்லி வால் வெள்ளை வயிற்று எலி

**ஒல்லி வால் வெள்ளை வயிற்று எலி** (*Narrow-tailed white-bellied rat*)(*நிவிவென்டர் லெப்டுரசு*) என்பது முரிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இது சாவகம் தீவுகளில் உள்ள உயரமான பகுதிகளில் (கடல் மட்டத்திலிருந்து 1560 மீட்டருக்கு மேல்) காணப்படுகிறது.
# லாங் பியான் வெள்ளை வயிற்று எலி

**லாங் பியான் வெள்ளை வயிற்று எலி** (*Lang Bian white-bellied rat*)(*நிவிவென்டர் லாங்பியானிசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. லாங் பியான் வெள்ளை வயிற்று எலியின் முதுகுபுறம் மஞ்சள்-சாம்பல் மயிருடன் நீண்ட முடிகளுடன் காணப்படும். வயிற்றுப்புறத்தில் காணப்படும் மயிர்கள் வெண்மையானது இவை முதுகுபுற மயிரிலிருந்து தனித்தனியாகப் பிரிக்கப்பட்டுள்ளது. கால் பட்டைகள் பெரியவை.
# விசுவேசுவரய்யா வட்டம்

**விசுவேசுவரய்யா வட்டம்** (*Visvesvaraya Circle*) இந்தியாவின் கர்நாடக மாநிலத்தில் உள்ள மைசூர் நகரின் முக்கியமான சந்திப்புகளில் ஒன்றாகும்.
# விசுவேசுவரய்யா வட்டம்

## சொற்பிறப்பியல்

மைசூர் திவானும், கிருட்டிண ராச சாகர் அணையின் தலைமை கட்டிடக் கலைஞருமான சர் எம். விசுவேசுவரய்யாவின் பெயரால் அழைக்கப்பட்ட விசுவேசுவரய்யா வட்டம் மைசூரில் உள்ள முக்கிய சந்திப்புகளில் ஒன்றாகும்.
# விசுவேசுவரய்யா வட்டம்

## அமைவிடம்

விசுவேசுவரய்யா வட்டம் இர்வின் சாலை மற்றும் சாயாசிராவ் சாலை சந்திப்பில் அமைந்துள்ளது. இந்த சந்திப்பில் அரசு ஆயுர்வேத கல்லூரி மற்றும் கிருட்டிணா ராசேந்திரா மருத்துவமனை ஆகியவை சில பிரபலமான இடங்களாகும். வடமேற்கு மண்டலத்தில் அமைந்துள்ள மைசூர் மருத்துவக் கல்லூரி &amp;amp; ஆராய்ச்சி நிறுவனத்தின் வளாகம் மற்றும் வட்டம் மைசூர் தசரா ஊர்வலப் பாதையின் ஒரு பகுதியாகும். தசரா கொண்டாட்டத்தின் போது விசுவேசுவரய்யா வட்டம் மின்விளக்குகளால் அலங்கரிக்கப்பட்டு ஒளிரும்.
# விசுவேசுவரய்யா வட்டம்

## மேலும் பார்க்க

- கிருட்டிணராச சாலை
# உலகின் பாலூட்டி சிற்றினங்கள்

***உலகின் பாலூட்டி சிற்றினங்கள்: வகைப்பாட்டியலும் புவியியல் குறிப்புகளும்*** (*Mammal Species of the World: A Taxonomic and Geographic Reference*) என்பது பாலூட்டிகளில் அறியப்பட்ட பாலூட்டிகளின் விளக்கங்கள் மற்றும் நூலியல் தரவுகளை வழங்கும் நிலையான மேற்கோள் பணியாகும். இது இப்போது அதன் மூன்றாவது பதிப்பினைக் கொண்டுள்ளது. இப்பதிப்பு 2005ஆம் ஆண்டின் பிற்பகுதியில் வெளியிடப்பட்டது. இதனை டான் இ. வில்சன் மற்றும் டீஆன் எம். ரீடர் தொகுத்தளித்தனர்.  
இதனுடைய இணையப் பதிப்பு பக்நெல் பல்கலைக்கழகத்தால் வழங்கப்படுகிறது. இதில் சிற்றினங்களின் பெயர்களைத் தனிப்பயன் அகராதியாகப் பதிவிறக்கம் செய்யலாம். ஒரு பகுதி இணையப் பதிப்பு கூகுள் புத்தகத்தில் (Google Books) கிடைக்கிறது (கீழே உள்ள "வெளி இணைப்புகள்" பார்க்கவும்).  
சரிபார்ப்பு பட்டியல் குழு உபாசி தொகுத்தல் மற்றும் புதுப்பித்தல் ஆகியவற்றிற்குப் பொறுப்பாகும். 2015ஆம் ஆண்டிற்கான இதன் வருடாந்திர அறிக்கையில், உபாசி 4வது பதிப்பிற்காக ஜான்ஸ் ஹாப்கின்ஸ் ஊடகத்துடன் ஒப்பந்தத்தில் இருப்பதாகக் குழு குறிப்பிட்டது. இதனைத் தொகுக்கும் பணியினை டீஅன் எம் ரீடர் மற்றும் கிறிஸ்டோபர் எம். கெல்கன் மேற்கொள்வர். இத்தரவுத்தளமானது பதிப்பாசிரியர்களுக்காகத் திருத்தக்கூடியதாக மாற்றப்பட்டுள்ளது. இது உடனடி இணையதள புதுப்பிப்புகளுக்கு வழிவகுக்கும். இதனை 2017-ல் வெளியிடத் திட்டமிடப்பட்டது.
# மூக்கிறக்கை ஒட்டுறுப்பு அறுவை மருத்துவம்

**மூக்கிறக்கை ஒட்டுறுப்பு அறுவை மருத்துவம்** (*Alarplasty*) என்பது மூக்கின் இறக்கையிலிருந்து சிறிய அளவு தோலை அகற்றும் ஓர் அறுவை சிகிச்சை ஆகும். பல சந்தர்ப்பங்களில், இதன் விளைவாக மூக்கின் அடிப்பகுதி குறுகியதாக தோன்றும். மூக்கிறக்கை ஒட்டுறுப்பு அறுவை மருத்துவத்திற்குப் பயன்படுத்தப்படும் கீறல் நுட்பங்கள் பின்வருமாறு: ஒப்பனை அல்லது செயல்பாட்டு காரணங்களுக்காக மூக்கின் அகலத்தை அதிகரிக்க அல்லது குறைக்க மூக்கிறக்கை ஒட்டுறுப்பு அறுவை மருத்துவம் பயன்படுத்தப்படுகிறது. தோற்றம் அழகாகத் தெரியும் வகையில் இருக்கும்படி மூக்கை குறுகலாக்க இச்சிகிச்சை பயன்படுத்தப்படுகிறது.  
இச்சிகிச்சையின் போது மூக்கு தற்காலிகமாக வீங்குவது ஒரு பொதுவான விளைவாகும்.
# தியானபிந்து உபநிடதம்

**தியானபிந்து உபநிடதம்** ( *Dhyanabindu Upanishad* ) என்பது பழங்கால சமசுகிருத உரையும் இந்து சமயத்தின் ஒரு சிறிய உபநிடமும் ஆகும். இது நான்கு வேதங்களில் உள்ள இருபது யோக உபநிடதங்களில் ஒன்றாகும்.  
இந்த உபநிடதத்தின் கையெழுத்துப் பிரதிகள் இரண்டு பதிப்புகளில் உள்ளன. குறுகிய பதிப்பு 23 வசனங்களைக் கொண்டுள்ளது. மேலும் அதர்வண வேதத்துடன் இணைக்கப்பட்டுள்ளது. நீண்ட பதிப்பு 106 சுலோகங்களைக் கொண்டுள்ளது இது சாம வேதத்துடன் இணைக்கப்பட்டுள்ளது. இந்த உரை **தியான-பிந்தோபநிடதம்** என்றும் அழைக்கப்படுகிறது.  
உபநிடதம் யோகக் கலையில் தியானம் பற்றி விவாதிக்கிறது. தியானத்தின் போது மௌனம் அதிலுள்ள எல்லையற்ற நுணுக்கத்தை நினைவூட்டுவதாக கூறுகிறது. ஒவ்வொரு உயிரினத்திலும் ஒரு ஆன்மா இருப்பதாக வலியுறுத்துகிறது. மேலும் ஒரு யோகி எல்லாவற்றையும் முழுவதாக புரிந்து கொள்ள முற்பட வேண்டும் என்றும் கூறுகிறது. நீண்ட பதிப்பில் ஆறு-நிலை யோகக் கலையின் நுட்பங்கள் உள்ளன.
# தியானபிந்து உபநிடதம்

## வரலாறு

தியானபிந்து உபநிடதம் பண்டையத் தோற்றம் கொண்டது என்று உரோமானிய வரலாற்றாளர் *மிர்சியா எலியாட்* கூறுகிறார், பின்வரும் இந்து நூல்கள் இயற்றப்பட்ட அதே காலகட்டத்திற்கு அதன் தொடர்புடைய காலவரிசையையும் அவர் வைக்கிறார் - மைத்ராயனிய உபநிடதம், மகாபாரதத்தின் போதனையான பகுதிகள், தலைமை சந்நியாச உபநிடதங்கள் மற்றும் பிற ஆரம்பகால யோக உபநிடதங்களான. பிரம்மபிந்து, பிரம்மவித்யா, தேஜோபிந்து, யோகதத்துவ உபநிடதம், நாதபிந்து, யோகசிகா, சுரிகா மற்றும் அமிர்தபிந்து போன்றவை. தியானபிந்து உபநிடதமும் யோகதத்துவ உபநிடதமும் ஒரே வரிசையில் ஒரே மாதிரியான வசனங்களை உள்ளடக்கியது. ஆனால் சில வேறுபாடுகளுடன், இந்த இரண்டு நூல்களும் இந்தியாவின் யோகப் பாரம்பரியத்தில் உள்ள பழைய பொதுவான மூலத்திலிருந்து பெறப்பட்டதாக இருக்கலாம் என்று ஜெர்மானிய இந்தியவியலாளர் *பால் டியூசன்* கூறுகிறார்.
# தியானபிந்து உபநிடதம்

## உள்ளடக்கம்

உரை கவிதை வசன நடையில் இயற்றப்பட்டுள்ளது. மேலும் உருவகங்களைப் பயன்படுத்துகிறது.  
விஷ்ணுவை ஒரு பெரிய யோகியாக அறிவிப்பதன் மூலம் இதன் உரை துவங்குகிறது. உபநிடதம் அமைதியை "உயர்ந்த இடம்" என்று விவரிக்கிறது. பூக்களில் நறுமணமும், எண்ணெய் வித்துக்களில் எண்ணெய்யும், பாலில் வெண்ணெயும் இருப்பதைப் போல ஒவ்வொரு உயிரினத்திலும் ஒரு ஆன்மா இருக்கிறது என்று கூறுகிறது. மேலும் ஒரு யோகி மரக்கிளை மற்றும் மரம், அதன் பிற பகுதி மற்றும் அனைத்தையும் புரிந்து கொள்ள முற்பட வேண்டும்.  
ஓம் என்பது தியானம், ஆன்மா மற்றும் பிரம்மம் ஆகியவற்றைப் புரிந்துகொள்வதற்கான ஒரு வழியாகும் என்று உபநிடதம் வலியுறுத்துகிறது.
தியானபிந்துவின் கையெழுத்துப் பிரதியின் நீண்ட பதிப்பு, நவீன யுகத்திலிருந்து தொடர்கிறது, பதஞ்சலி யோகசூத்திரங்களில் விவரிக்கப்பட்டுள்ள பதஞ்சலியின் எட்டு-நிலை பயிற்சியிலிருந்து முற்றிலும் மாறுபட்ட ஆறு-நிலை யோகக் கலை முறை உள்ளது. தியானபிந்துவின் ஆறு மடங்கு யோகக் கலையில் ஆசனம், சுவாசத்தில் கவனம் செலுத்துதல் மற்றும் அதன் வேகத்தைக் கட்டுப்படுத்துதல், சுவாசத்தை விலக்குதல், சுவாசத்தின் நிலைத்தன்மை, தியானம் மற்றும் தக்கவைத்தல் ஆகியவை அடங்கும். இந்த உரை யோகக் கலைக்கான சித்தாசனம், பத்ராசனம், சிம்மாசனம் மற்றும் பத்மாசனம் என்ற நான்கு முக்கிய ஆசனங்களைக் குறிப்பிடுகிறது. யோகக் கலையைப் பற்றி சரியாக அறிந்தவர், காமத்தை அடக்கி தனது யோனியையும் இலிங்கத்தையும் அறிந்துகொள்ள வேண்டும் என உரை கூறுகிறது. தியானபிந்துவின் நீண்ட பதிப்பில் குண்டலினி யோகம் பற்றிய விவாதமும் உள்ளது. இது ஆண்பால் சிவன் மற்றும் பெண் சக்தியின் இணக்கமான சங்கமம் யோகக் கலையின் குறிக்கோள்களில் ஒன்றாகும் என்று வலியுறுத்துகிறது.  
ரிக்வேதத்தின் பாடல்கள் மற்றும் முண்டகா, கதா மற்றும் யோகதத்வ உபநிடதங்கள் போன்ற பிற பண்டைய உபநிடதங்களிலிருந்து கவிதை ரீதியாக ஒருங்கிணைக்கப்பட்ட துண்டுகள் மற்றும் குறிப்புகளுக்கு இந்த உரை குறிப்பிடத்தக்கது.
# தியானபிந்து உபநிடதம்

## இதனையும் பார்க்கவும்

- யோகதத்துவ உபநிடதம்
- தேஜோபிந்து உபநிடதம்
# மாநிலங்களவைத் தேர்தல்கள் 1994

**மாநிலங்களவைத் தேர்தல்கள் 1994** (*1994 Rajya Sabha elections*) இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1994ஆம் ஆண்டு நடைபெற்ற தேர்தல்கள் ஆகும். இதில் தில்லியிலிருந்து 3 இடங்களும், சிக்கிமிலிருந்து 1 இடமும், 12 மாநிலங்களிலிருந்து 58 உறுப்பினர்களும் மற்றும் கேரள மாநிலத்திலிருந்து 3 உறுப்பினர்களும் தேர்ந்தெடுக்கப்பட்டனர்.
# மாநிலங்களவைத் தேர்தல்கள் 1994

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1994ல் தேர்தல் நடத்தப்பட்டது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1994

## தேர்தல்கள்

### தேர்ந்தெடுக்கப்பட்ட உறுப்பினர்கள்

1994-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1994-2000 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2000 ஆம் ஆண்டில் ஓய்வு பெற்றனர்.  
மாநில - உறுப்பினர் - கட்சி
**மாநிலங்களவை உறுப்பினர் பதவிக்காலம் 1994-2000**  
| - | தில்லி | ஓம் பிரகாஷ் கோலி | பாஜக |
| --- | --- | --- | --- |
| தில்லி | கே. ஆர். மல்கானி | பாஜக |  |
| தில்லி | விஜய்குமார் மல்கோத்திரா | பாஜக | பதவி விலகல் 06/10/1999 |
| - | சிக்கிம் | ஆலடி பி ராஜ்குமார் | இதேகா |
| ஆந்திரப்பிரதேசம் | சத்தியநாராயணா துரோணம்ராஜு | இதேகா |  |
| ஆந்திரப்பிரதேசம் | கே. முகமது கான் | இதேகா |  |
| ஆந்திரப்பிரதேசம் | மோகன் பாபு | சுயே |  |
| ஆந்திரப்பிரதேசம் | எர்ரா நாராயணசாமி | தெதே | பதவி விலகல் 21/10/1999 |
| ஆந்திரப்பிரதேசம் | துளசி தாஸ் மஜ்ஜி | இதேகா | இறப்பு 21/09/1994 |
| - | பீகார் | ஆசு முகமது | ஜத |
| பீகார் | கமலா சின்ஹா | ஜத |  |
| பீகார் | ஜெகநாத் மிஸ்ரா | இதேகா |  |
| பீகார் | ஜனார்தன் யாதவ் | பாஜக |  |
| பீகார் | ஜலாலுதீன் அன்சாரி | சிபிஐ |  |
| பீகார் | நரேஷ் யாதவ் | இராஜத |  |
| பீகார் | நாகமணி | இராஜத | 07/10/1999 |
| பீகார் | சீதாராம் கேசரி | இதேகா |  |
| - | குசராத்து | வயலார் ரவி | இதேகா |
| கேரளா | இ. பாலநந்தன் | சிபிஎம் |  |
| கேரளா | எம்.பி. அப்துஸ்ஸமத் சமதானி | எம் எக் |  |
| - | } |  |  |
# மாநிலங்களவைத் தேர்தல்கள் 1994

## இடைத்தேர்தல்

1994ஆம் ஆண்டு கீழ்க்கண்ட இடைத்தேர்தல்கள் நடைபெற்றன.
| - | ஆந்திரப்பிரதேசம் | வெங்கட்ராம் ரெட்டி | இதேகா | (தேர்தல் 31/01/1994 1996 வரை) |
| --- | --- | --- | --- | --- |
| உத்தரப்பிரதேசம் | சஞ்சய் டால்மியா | சக | (தேர்தல் 03/02/1994 1998 வரை) | } |  
1.
# சுமெண்டஸ்

சுமெண்டசின் 25 ஆண்டு கால ஆட்சியை விளக்கும் கற்பலகை, இலூவா அருங்காட்சியகம்]]  
**சுமெண்டஸ்** (**Hedjkheperre Setepenre Smendes**), பார்வோன் பதினொன்றாம் ராமேசஸ் இறப்பிற்குப் பின்னர் எகிப்தின் மூன்றாம் இடைநிலைக் காலத்தில், வடக்கு எகிப்தில் 21-ஆம் வம்சத்தை நிறுவிய பார்வோன் ஆவார். மென்டிஸ் நகரத்தை தலைநகராகக் கொண்டு கீழ் எகிப்தை ஆட்சி செய்தார். அமூன்-இரா கோயில்களின் தலைமைப் பூசாரியின் மகனான சுமெண்டஸ் 20-ஆம் வம்ச மன்னர் ஒன்பதாம் ராமேசின் மகளை மணந்தவர். இவர் கீழ் எகிப்தை கிமு 1077/1076 முதல் கிமு 1052 முடிய ஆட்சி செய்தார். பார்வோன் சுமெண்டசின் 25 ஆண்டு கால ஆட்சியை விளக்கும் கற்பலகை, இலூவா அருங்காட்சியகத்தில் உள்ளது. பார்வோன் சுமெண்டஸ் மம்மியின் உடல் உள்ளுறுப்புகளைக் கொண்ட கேனோபிக் ஜாடிகள் ஐக்கிய நியூயார்க் நகரத்தின் பெருநகர கலை அருங்காட்சியகத்தில் உள்ளது.
# சுமெண்டஸ்

## இதனையும் காண்க

- பண்டைய எகிப்திய மன்னர்கள் பட்டியல்
- எகிப்தின் மூன்றாம் இடைநிலைக் காலம்
- எகிப்தின் இருபத்தொன்றாம் வம்சம்
# இரண்டாம் சுசென்னெஸ்

**இரண்டாம் சுசென்னெஸ்** (**Psusennes II**), எகிப்தின் மூன்றாம் இடைநிலைக் காலத்தில் கீழ் எகிப்தை ஆண்ட 21-ஆம் வம்ச பார்வோன்களில் இறுதியானவர். இவர் கீழ் எகிப்தை கிமு 967 முதல் கிமு 943 முடிய 23 ஆண்டுகள் ஆட்சி செய்தார். இவருக்குப்பின் கீழ் எகிப்தை 22ஆம் வம்சத்தினர்களும், மேல் எகிப்தை 23ஆம் வம்சத்தினரும் கைப்பற்றி ஆண்டனர்.
# இரண்டாம் சுசென்னெஸ்

## இதனையும் காண்க

- பண்டைய எகிப்திய பார்வோன்களின் பட்டியல்
# மாநிலங்களவைத் தேர்தல்கள் 1995

**மாநிலங்களவைத் தேர்தல்கள் 1995** (*1995 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1995ஆம் ஆண்டு நடைபெற்ற தேர்தல்கள் ஆகும். இத்தேர்தல்கள் மூலம் அசாமிலிருந்து 2 உறுப்பினர்களும் 6 உறுப்பினர்கள் தமிழ்நாட்டிலிருந்தும் தேர்ந்தெடுக்கப்பட்டனர்.
# மாநிலங்களவைத் தேர்தல்கள் 1995

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1995ல் தேர்தல் நடத்தப்பட்டது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1995

## தேர்தல்கள்

### தேர்ந்தெடுக்கப்பட்ட உறுப்பினர்கள்

1995-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1995-2001 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2001ஆம் ஆண்டில் ஓய்வு பெற்றனர்.  
மாநில - உறுப்பினர் - கட்சி
**1995-2001 காலத்திற்கான மாநிலங்களவை உறுப்பினர்கள்**  
| - | அசாம் | மன்மோகன் சிங் | இதேகா |
| --- | --- | --- | --- |
| அசாம் | ஜோயசிறீ கோசுவாமி மகந்தா | அகப | இடைத்தேர்தல்24/08/1999 |
| அசாம் | பராக் சாலிஹா | ஏஜிபி | 22/06/1999 |
| - | தமிழ்நாடு | என். ராஜேந்திரன் | தி.மு.க |
| தமிழ்நாடு | வி. பி. துரைசாமி | தி.மு.க | இடைத்தேர்தல் 26/11/1996 |
| தமிழ்நாடு | வி.பி.துரைசாமி | அதிமுக | பதவி விலகல் 10/10/1996 |
| தமிழ்நாடு | ஓ. எஸ். மணியன் | அதிமுக |  |
| தமிழ்நாடு | டி. மஸ்தான் | அதிமுக |  |
| தமிழ்நாடு | ஆர். மார்கபந்து | அதிமுக |  |
| தமிழ்நாடு | ஜி. கே. மூப்பனார் | இதேகா | பதவி விலகல் 09/09/1997 |
| தமிழ்நாடு | ஜெயந்தி நடராஜன் | டி.எம்.சி | இடைத்தேர்தல் 10/10/1997 |
| - | } |  |  |
# மாநிலங்களவைத் தேர்தல்கள் 1995

## இடைத்தேர்தல்

1995 ஆம் ஆண்டு பின்வரும் இடைத்தேர்தல்கள் நடத்தப்பட்டன.  
மாநில - உறுப்பினர் - கட்சி
| - | ஆந்திரப் பிரதேசம் | மோகன் பாபு | தெதேக | (தேர்தல் 18/04/1995 2000 வரை) |
| --- | --- | --- | --- | --- |
| கேரளா | ஜாய் நடுக்கரா | பிற | (தேர்தல் 27/10/1995 1997 வரை) |  |
| கேரளா | கே. கருணாகரன் | இதேகா | (தேர்தல் 25/04/1995 1997 வரை) | } |  
1.
# ஜோயசிறீ கோசுவாமி மகந்தா

**ஜோயசிறீ கோசுவாமி மகந்தா** (*Joyasree Goswami Mahanta*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் அசாம் கண பரிசத்தின் உறுப்பினராக இந்திய நாடாளுமன்றத்தின் மேல் சபையான மாநிலங்களவையினை அசாம் சார்பில் 1999 முதல் 2001 வரை பிரதிநிதித்துவப்படுத்தினார். இவர் ஓர் அசாமி எழுத்தாளர் மற்றும் கல்வியாளர் ஆவார். இவருக்கு 2018ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை இந்திய அரசு வழங்கியது.
# மூன்றாம் புனிதப் போர்

**மூன்றாம் புனிதப் போர்** (*Third Sacred War*, கிமு 356 - 346) என்பது தெல்பி ஆம்பித்தியோனிக் லீக்கின் படைகளுக்கும் பேசியன்களுக்கும் இடையே நடந்த ஒரு போராகும். இது முக்கியமாக தீப்சால் ஒழுங்கமைக்கப்பட்டது. பின்னர் மாக்கெடோனின் இரண்டாம் பிலிப் மற்றும் போசியன்களுக்கும் இடையிலான போராக நடத்தப்பட்டது. புனித நிலத்தில் பயிரிட்ட குற்றத்திற்காக, கிமு 357 இல் ஆம்பித்தியோனிக் லீக் (அந்த நேரத்தில் அதில் தீப்ஸ் ஆதிக்கம் செலுத்தியது) மூலம் போசியன்களுக்கு விதிக்கப்பட்ட பெருமளவிலான அபராதத்தால் போர் ஏற்பட்டது. பணம் செலுத்த மறுத்த, போசியன்கள் அதற்குப் பதிலாக தெல்பியில் உள்ள அப்பல்லோ கோயிலைக் கைப்பற்றினர். மேலும் கோயிலில் குவிக்கப்பட்டிருந்த பெருமளவிலான காணிக்கை நிதியைத் தங்களின் படையில் இருந்த பெருமளவிலான கூலிப்படைகளின் செலவுக்குப் பயன்படுத்தினர். போசியன்கள் பல பெரிய தோல்விகளை சந்தித்தாலும், கோயில் நிதியைக் கொண்டு பல ஆண்டுகள் அவர்களால் போரை தொடர முடிந்தது. இறுதியில் அனைத்து தரப்பினரும் சோர்வடைந்தனர். இந்நிலையில் இரண்டாம் பிலிப் மற்ற அரசுகளுக்கு இருந்த கவனச்சிதறல் வாய்ப்பை பயன்படுத்தி வடக்கு கிரேக்கத்தில் தனது அதிகாரத்தை அதிகரித்துக் கொண்டார். போரினால் பிற அரசுகள் சோர்வுற்ற நிலையில், பிலிப் வளர்ந்து வரும் சக்தியாக உருவெடுத்ததால், போருக்கான அமைதித் தீர்வைத் திணிக்க அவரால் முடிந்தது. இது பண்டைய கிரேக்கத்தில் மாக்டோனியாவின் ஆதிக்கத்தின் முக்கிய படியாக கருதப்படுகிறது.
# மூன்றாம் புனிதப் போர்

## பருந்துப் பார்வை

கிரேக்கத்தின் தீப்சுக்கும் போசுக்கும் சில காரணங்களினால் பகை நிலவிவந்தது. அச்சமயத்தில் ஆம்பித்தியோனிக் லீக்கானது தீப்சின் செல்வாக்குக்கு உட்பட்டதாக இருந்தது. தீப்சின் தூண்டுதலினால், ஆம்பித்தியோனிக் லீக் போசிஸ் வாசிகள் சிலருக்கு அபராதம் விதித்தது. அவர்கள் அபராதத்தை செலுத்த மறுத்தனர். அவர்களுக்கு ஆதரவாக போசிஸ் அரசும் இருந்தது.  
தெல்பியின் அப்பலோ கோயில் நிர்வாகம் தொடர்பாக பேசியர்களுக்கும் தெல்பி பிரதேசவாசிகளுக்கும் இடையை நீண்டகாலமாக பிணக்கு இருந்துவந்தது. அந்தக் கோயில் நிர்வாகத்தில் தனக்கும் பாத்தியம் உண்டு என்று பேசியர்கள் உரிமை கோரிவந்தனர். இந்நிலையில் கிமு 356 இல் பிலோமீலஸ் என்பவரின் தலைமையிலான பேசிஸ் படைகள் தெல்பி கோயிலைக் கைபற்றிக் கொண்டன. பின்னர் பிலோமீலஸ் இக்கோயில் நிர்வாகமானது அனைத்து கிரேக்கர்களின் சார்பாக சிறப்பாக நடத்தப்படும் என்று எல்லா கிரேக்க நகர அரசுகளுக்கும் அறிவிக்கை அனுப்பி தனக்கான ஆதரவைத் தேட முனைந்தார். அவருக்கு ஏதென்சும், எசுபார்த்தாவும் தங்கள் ஆதரவை வழங்கின. ஆனால் தீப்சோ வடக்கில் உள்ள சில அரசுகளின் துணையோடு ஆம்பித்தியோனிக் லீக்கின் பெயரால் போருக்கு கிளம்பியது. *மூன்றாம் புனிதப் போர்* துவங்கியது.  
தெல்பி கோயிலுக்கு பக்தர்கள் அளித்த காணிக்கைப் பொருள்கள் ஏராளமாக இருந்த நிலையில், அதில் இருந்து ஒரளவு பொருளை எடுத்த பிலோமீலஸ் படை திரட்டிக் கொண்டு ஆம்பித்தியோனிக் லீக்கின் கூட்டுப் படைகளை எதிர்த்துப் போராடி ஒரு சிறு வெற்றியைப் பெற்றார். ஆனால் அதன்பிறகு அந்தக் கூட்டுப் படை திரும்வும் பிலோமீலசின் படைகளை *நியோன்* என்ற இடதில் கிமு 354 இல் சந்தித்து வெற்றிபெற்றன. போரில் பிலோமீலஸ் இறந்தார்.  
பிலோமீலசுக்குப் பிறகு பேசியப் படைகளுக்கு ஓனோமார்கஸ் என்பவர் தலைமை வகித்தார். இவர் தெல்பி கோயில் பணத்தை தாராளமாக கையாண்டு பெரும் படையை திரட்டினார். அவர் தீப்சைப் போலவே தங்களுக்கு பகையாக இருந்த லோக்ரிஸ், தெசலி போன்ற பிரதேசங்களின் மீது படையெடுத்து வெற்றிகளைக் குவித்தார். மேலும் தெசலி பிரதேச இராச்சியங்களின் கூட்டணியில் தன் பண பலத்தைப் பயன்படுத்தி ஓனோமார்க்கஸ் பிளவை உண்டாக்கினார். இதனால் பாதிக்கபட்ட ஒரு தரப்பினர் மக்கெடோனியாவின் இரண்டாம் பிலிப்பின் உதவியை நாடினர். கிரேக்கத்தின் தெற்குப் பக்கத்தில் ஆதிக்கம் பெறவிரும்பிய பிலிப் இதை நல்ல ஒரு வாய்ப்பாக கருதினார்.  
இதனையடுத்து கிமு 353 இல் பிலிப் தெசலியின் மீது படையெடுத்து வந்தார். இரண்டு போர்களில் அவரை ஓனோமார்க்கஸ் முறியடித்து திருப்பி அனுப்பினார். ஓனோமார்க்கசின் படைபலத்திற்கு தெல்பி கோயிலில் இருந்த காணிக்கை நிதியே பெரும் ஆதாரமாக இருந்தது. அதைக் கொண்டே கூலிப்படைகளை அமர்த்தி தன் படை பலத்தை பெருக்கி போர்களில் ஈடுபட்டு வந்தார். கால ஓட்டத்தில் கோயிலில் உள்ள பணம் குறையக் குறைய அவரின் படை பலமும் குறையத் தொடங்கியது. இதை உணர்ந்த பிலிப் கிமு 352 இல் மீண்டும் தெசலி மீது படை எடுத்து வந்தார். கடுமையாக நடந்த போரில் ஓனோமார்க்கஸ் வீழ்ந்தார். அதோடு போசிசின் வாழ்வும் முடிவுக்கு வந்தது. இதன்பிறகு தெசலியின் பெரும்பகுதி பிலிப்பின் வசமாயிற்று.
# கண்ணனூர் பாலசுப்பிரமணியர் கோவில், புதுக்கோட்டை மாவட்டம்

**கண்ணனூர் பாலசுப்பிரமணியர் கோவில்** தமிழ்நாட்டின் புதுக்கோட்டை மாவட்டம், திருமயம் வட்டம், கண்ணனூர் ஊராட்சி கிராமத்தில் (அஞ்சல் குறியீட்டு எண் 622507) அமைந்துள்ள கற்றளி கோவிலாகும். பாண்டியநாட்டின் வடக்கு எல்லையை ஒட்டி அமைந்துள்ள இக்கற்றளி இந்தியத் தொல்லியல் அளவீட்டுத் துறையினரின் .பராமரிப்பில் உள்ளது. இன்றும் இக்கோவில் வழிபாட்டில் உள்ளது.
# கண்ணனூர் பாலசுப்பிரமணியர் கோவில், புதுக்கோட்டை மாவட்டம்

## அமைவிடம்

இக்கற்றளி தமிழ்நாட்டின் புதுக்கோட்டை மாவட்டம் திருமயம் வட்டம், கண்ணனூர் ஊராட்சி, கண்ணனூர் கிராமத்தில் அமைந்துள்ள முருகன் கோவிலாகும். இவ்வூர் திருவாசபுரத்திலிருந்து 3.0 கி.மீ. தொலைவிலும், திருக்கோளக்குடியிலிருந்து 7.8 கி.மீ. தொலைவிலும், திருமயத்திலிருந்து 9.2 கி.மீ. தொலைவிலும், பனையப்பட்டியிலிருந்து 10.7 கி.மீ. தொலைவிலும், பூலாங்குறிச்சியிலிருந்து 12.6 கி.மீ. தொலைவிலும், பொன்னமராவதியிலிருந்து 18.3 கி.மீ தொலைவிலும், புதுக்கோட்டையிலிருந்து 29.3 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 622507 ஆகும். இவ்வூரின் புவியமைவிடம் 10° 14' 38.508* N அட்சரேகை 78° 44' 51.0612* E தீர்க்க ரேகை ஆகும். 2011 ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின்படி இவ்வூரின் மக்கள் தொகை 1188 (ஆண்கள் 579; பெண்கள் 609) ஆகும்.
# கண்ணனூர் பாலசுப்பிரமணியர் கோவில், புதுக்கோட்டை மாவட்டம்

## வரலாறு

முதலாம் ஆதித்திய சோழனின் ஆட்சிக் காலத்தைச் சேர்ந்த நன்கொடை வழங்கிய கல்வெட்டு இக்கோவிலின் மகாமண்டபத்தில் பொறிக்கப்பட்டுள்ளது. எனினும் இக்கோவில் சற்று தொன்மை மிக்கதும் பாண்டியர்கள் கலைப்பாணியில் எழுப்பப்பட்டதும் ஆகும். கோனாடு மற்றும் பாண்டிநாட்டை ஒட்டிய பகுதிகளில் முதலாம் ஆதித்திய சோழனின் ஆட்சி பரவிய காலமான கி.பி 880 ஆம் ஆண்டிற்கு முன்பே இது கட்டப்பட்டிருக்கலாம்.
# கண்ணனூர் பாலசுப்பிரமணியர் கோவில், புதுக்கோட்டை மாவட்டம்

## கோவில் அமைப்பு

கிழக்குப் பார்த்து அமைந்துள்ள இக்கற்றளி முற்றிலும் கருங்கல்லால் கட்டப்பட்டுள்ளது. கருவறை, முகமண்டபம், அந்தராளம், மகாமண்டபம் ஆகிய அங்கங்களைக் கொண்டுள்ளது. விமானத்தின் அதிட்டானத்தின் சில பகுதிகள் மண்ணில் புதைந்து காணப்படுகின்றன. அதிட்டானம் ஜகதி, எண்பட்டை குமுதம், கண்டம், பட்டிகை ஆகிய உறுப்புகளுடன் கூடிய பாதபந்த அதிட்டானம் ஆகும்..
# அமிர்தபிந்து உபநிடதம்

**அமிர்தபிந்து உபநிடதம்** ( *Amritabindu Upanishad* ) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். ஐந்து பிந்து உபநிடதங்களில் ஒன்றான இது அதர்வண வேதத்துடன் இணைக்கப்பட்டுள்ளது. மேலும் நான்கு வேதங்களில் உள்ள இருபது யோக உபநிடதங்களில் ஒன்றாகும்.  
"புத்தகம் மூலம் கற்றலை" கண்டிப்பதற்கும், பயிற்சியை வலியுறுத்துவதற்கும், எட்டு நிலைகளில் உள்ள பதஞ்சலியின் யோகசூத்திரங்களின் ஐந்து நிலைகளுடன் பொருந்தக்கூடிய ஆறு மூட்டு யோகக் கலை அமைப்பை வழங்குவதற்கும், தனித்துவமான, வித்தியாசமான ஆறாவது கட்டத்தை வழங்குவதற்கும் உரை குறிப்பிடத்தக்கது.  
108 உபநிடதங்களின் நவீன சகாப்த தொகுப்பில் இராமனால்
அனுமனுக்கு கூறப்பட்ட முக்திகா நியதியின் தொடர் வரிசையில் அமிர்தபிந்து 20வது இடத்தில் பட்டியலிடப்பட்டுள்ளது. இந்த உரை சில சமயங்களில் **பிரம்மபிந்து உபநிடதம்** அல்லது **அமிர்தநாத உபநிடதம்** என்ற தலைப்பில் சில தொகுப்புகளில் தோன்றும். இது 20 க்கும் மேற்பட்ட வேதாந்த -தத்துவம் தொடர்பான வசனங்களை அமிர்தநாத உபநிடதத்துடன் பகிர்ந்து கொள்கிறது, இந்த இரண்டு நூல்களும் சுயாதீன உபநிடதங்களாக பிரிக்கப்பட்டுள்ளன.
# அமிர்தபிந்து உபநிடதம்

## கட்டமைப்பு

நான்கு வசனங்களைக் கொண்ட அறிமுகத்துடன் உரை துவங்குகிறது. அதைத் தொடர்ந்து நான்கு பிரிவுகள் யோகக் கலையின் பயிற்சி, விதிகள் மற்றும் வெகுமதிகளைப் பற்றி விவாதிக்கின்றன. அதைத் தொடர்ந்து உயிர் சக்தி பற்றிய விளக்கத்துடன். உரை ஒரு வசனத்தின் சுருக்கத்துடன் முடிகிறது. மற்ற எல்லா யோக உபநிடதங்களைப் போலவே, உரையும் வசன வடிவில் இயற்றப்பட்டுள்ளது. அமிர்தபிந்து உபநிடதம் ஐந்து பிந்து உபநிடதங்களின் ஒரு பகுதியாகும். இவை அனைத்தும் யோகக் கலைக்கு அர்ப்பணிக்கப்பட்டுள்ளன. பிந்து உபநிடதங்கள் ஐந்தும் ஆன்மாவை புரிந்து கொள்வதற்கும் ஓம் உடன் யோகா மற்றும் தியானப் பயிற்சியையும் வலியுறுத்துகின்றன.  
பாடப்புத்தகங்களைத் திரும்பத் திரும்பப் படிப்பவர்கள், புத்தகங்களைத் தூக்கி எறிந்துவிட்டு, அமைதியான, கண்ணுக்குத் தெரியாத ஓம் என்ற தியானத்துடன் யோகப் பயிற்சியில் ஈடுபடும் ஞானிகளே, பிரம்ம ஞானத்தை (இறுதியாக மாறாத யதார்த்தத்தை) நாடுகிறார்கள் என்று உரை துவங்குகிறது. ) வேதங்களைக் கற்றுக்கொள்வதில் அல்லது படிப்பதில் ஆர்வம் மற்றும் மதிப்பின்மை மற்ற பிந்து உபநிடதங்களில் காணப்படுகிறது என டியூசன் கூறுகிறார். மேலும் யோகிகளின் பண்டைய போக்கைப் பிரதிபலிக்கலாம். ஆரம்ப வசனங்களில், உபநிடதம் மனதை தூய்மையான மற்றும் தூய்மையற்ற நிலைகளின் கீழ் வேறுபடுத்துகிறது. மேலும் அதன் தன்மையை "பிணைப்பு மற்றும் விடுதலை" என்று ஒதுக்குகிறது.
# அமிர்தபிந்து உபநிடதம்

## கட்டமைப்பு

### யோகப் பயிற்சி

அமிர்தபிந்து உபநிடதம் யோகக் கலையில் ஆறு உறுப்புகள் உள்ளன என்று கூறுகிறது. அதன் வரிசை மற்றும் ஒரு மூட்டு பதஞ்சலியின் யோக சூத்திரங்களிலிருந்து வேறுபட்டது:  
1. பிரத்யகாரம் : மனம் மற்றும் உணர்ச்சி உறுப்புகளை வெளிப்புற பொருட்களிலிருந்து விலக்கி, அவற்றை உட்புறமாக திருப்பி விடுதல். (வசனம் 5–6)
1. தியானம் : உள அமைதி. (வசனம் 5–6)
1. பிராணயாமா : ரேச்சகா முழுமையாக வெளிவிடுதல், பரகா (ஆழமாக உள்ளிழுத்தல்) மற்றும் கும்பகா (பல்வேறு இடைவெளிகளுக்கு மூச்சைத் தக்கவைத்தல்) கொண்ட சுவாசப் பயிற்சிகள். (வசனங்கள் 7–14)
1. தாரணை : ஒருவரின் மனதுடன் ஆன்மா (சுயம்) மீது ஒருமுகப்படுத்தப்பட்ட உள்நோக்கம். (வசனம் 15)
1. *தர்கம்* : ஒருவரின் மனதுக்கும் ஆன்மாவிற்கும் இடையே உள்ள பிரதிபலிப்பு மற்றும் உள் பகுத்தறிவு. இது யோகசூத்திரங்களில் இல்லை. (வசனம் 16)
1. சமாதி : ஒருவரது ஆன்மாவுடன் மற்றும் உள்ள தொடர்பு. (வசனம் 16)  
உபநிடதத்தின் 10வது வசனம், காயத்ரி, வியாகரிதி மற்றும் பிரணவ (ஓம்) மந்திரங்களை சுவாசப் பயிற்சிகளின் நீளத்திற்கு உள்ளுக்குள் ஓதுவதை பரிந்துரைக்கிறது, அதே நேரத்தில் உடல் மற்றும் புலன்களை சுத்தப்படுத்த யோகிக்கு தண்ணீர் குடிக்கவும் ஆழமாக சுவாசிக்கவும் நினைவூட்டுகிறது.  
பந்தத்திற்கும் விடுதலைக்கும் மனமே காரணம் என்று உபநிடதம் கூறுகிறது. வேறொன்றிற்காக ஏங்கும் மனம் அடிமைத்தனத்தில் உள்ளது. இல்லாத ஒன்று விடுதலை பெறுகிறது. ஆன்மிகம் உள் தூய்மை, மன அமைதி மற்றும் இறுதியில் விடுதலை பெற உதவுகிறது. விடுதலை நிலையில் அறம், தீமை போன்ற மனக் கூறுகள் பொருத்தமற்றதாகிவிடும். இந்த அறிவை உணர்ந்தவன் எங்கு இறந்தாலும் மீண்டும் பிறக்கமாட்டான் என்பதை உறுதிபடுத்தி உரை நிறைவுறுகிறது.
# அமிர்தபிந்து உபநிடதம்

## இதனையும் பார்க்கவும்

- யோகதத்துவ உபநிடதம்
# பயங்கரவாத எதிர்ப்புப் படை

**பயங்கரவாத எதிர்ப்புப் படை** (**Anti-Terrorism Squad** (**ATS**), இந்தியாவின் மகாராட்டிரம், குஜராத், கேரளா, உத்தரப் பிரதேசம், இராஜஸ்தான், பிகார், ஜார்கண்ட், மத்தியப் பிரதேசம் மற்றும் மேற்கு வங்காளம் போன்ற மாநிலங்களில் நக்சலைட்டு-மவோயிஸ்ட் கிளர்ச்சிகள், இசுலாமியத் தீவிரவாத தாக்குதல்கள் போன்ற பயங்கரவாத நடவடிக்கைகளை தடுப்பதற்கும், எதிர்த்து நிற்பதற்கும் காவல் துறையின் சிறப்பு பயிற்சி பெற்ற காவலர்களைக் கொண்டு நிறுவப்பட்ட படையாகும். மகாராட்டிரா மாநிலத்தில் மூத்த இந்தியக் காவல் பணி அதிகாரி தலைமையில் பயங்கரவாத எதிர்ப்புப் படை 19 டிசம்பர் 1990 முதல் இயங்குகிறது.  
இப்படையின் அதிகாரிகளுக்கு லாஸ் ஏஞ்சலஸ் காவல் துறையின் சிறப்பு ஆயுதங்கள் மற்றும் தந்திரங்கள் குழுக்களால் பயிற்சி வழங்கப்படுகிறது. மகாராட்டிரா பயங்கரவாத எதிர்ப்புப் படை பல இடங்களில் 26 நவம்பர் 2008 மும்பை தாக்குதல்களை எதிர்கொண்டு செயலாற்றியது.
# பயங்கரவாத எதிர்ப்புப் படை

## தமிழ்நாட்டில்

தமிழ்நாட்டில் பயங்கரவாத எதிர்ப்புப் படை 21 நவம்பர் 2023 அன்று நிறுவ அரசாணை வெளியிடப்பட்டது.
# பயங்கரவாத எதிர்ப்புப் படை

## பயங்கரவாத எதிர்ப்புப் படையின் குறிக்கோள்கள்

1. மாநிலத்தின் எந்தப் பகுதியிலும் தேச விரோத சக்திகள் செயல்படுவதைப் பற்றிய தகவல்களைப் பெறுதல்.
1. இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்பு போன்ற உளவு அமைப்புகளுடன் தகவல்களை பரிமாறிக்கொள்ளுதல்.
1. பிற மாநிலங்களின் பயங்கரவாத எதிர்ப்பு படைகளுடன் ஒருங்கிணைந்து செயல்படுதல்.
1. மாஃபியாக்கள், குண்டர்கள் மற்றும் பிற ஒழுங்கமைக்கப்பட்ட குற்றக் குழுவினர்களின் நடவடிக்கைகளைக் கண்காணித்தல் மற்றும் அகற்றுதல்
1. போலி ரூபாய் நோட்டுகள் மற்றும் போதைப் பொருள் கடத்தலைக் கண்டறிதல்
# பயங்கரவாத எதிர்ப்புப் படை

## இதனையும் காண்க

- பயங்கரவாத எதிர்ப்புப் படை (தமிழ்நாடு)
# Module:SportsRankings
# Module:SportsRankings/data/FIFA World Rankings
# Module:SportsRankings/data/World Football Elo Ratings
# கத்தார் தேசிய காற்பந்து அணி

**கத்தார் தேசிய காற்பந்து அணி** (*Qatar national football team*; ) கால்பந்து கூட்டமைப்பில் கத்தாரைப் பிரதிநிதித்துவப் படுத்தும் காற்பந்து அணியாகும். இவ்வணி 10 ஆசியக் கோப்பை சுற்றுகளில் பங்கேற்று, 2019 போட்டியில் ஆசியக் கோப்பையை வென்றது. இது தனது நாட்டில் விளையாடும் போட்டிகளை கலீஃபா பன்னாட்டு விளையாட்டரங்கிலும், யாசிம் பின் அமாது விளையாட்டரங்கிலும் நடத்துகிறது. கத்தார் 2022 உலகக்கோப்பை காற்பந்து போட்டிகளைத் தனது நாட்டில் நடத்தத் தேர்ந்தெடுக்கப்பட்டதை அடுத்து அது முதல் தடவையாக உலகக்கோப்பைப் போட்டியில் விளையாடத் தகுதி பெற்றது. உலகக்கோப்பைப் போட்டிகளை நடத்தத் தேர்தெடுக்கப்பட்ட முதலாவது அரபு நாடு இதுவாக்லும்.
# கத்தார் தேசிய காற்பந்து அணி

## அணியின் சாதனைகள்

**வாகையாளர்**&nbsp;&nbsp; **இரண்டாவது இடம்**&nbsp;&nbsp; **மூன்றாவது இடம்**&nbsp;&nbsp;
| முன்னோட்டம் |  |
| --- | --- |
| align=பிஃபா அரபுக் கோப்பை
! 0
! 1
! 1 |  |
| align=ஆசியக் கோப்பை
! 1
! 0
! 0 |  |
| align=மேற்காசிய கோப்பை
! 1
! 0
! 1 |  |
| align=அராபிய வளைகுடாக் கோப்பை
! 3
! 4
! 2 |  |
| align=
! 1
! 0
! 0 |  |
| - |  |
| மொத்தம்
!6
!5
!4 | } |
# ஜவஹர்லால் நேரு அரசு கல்லூரி

**ஜவஹர்லால் நேரு அரசு கல்லூரி** (*Jawaharlal Nehru Government College*) அல்லது **ஜவஹர்லால் நேரு ராஜ்கிய மகாவித்யாலயா, போர்ட் பிளேயர்** என்பது 1967-ல் நிறுவப்பட்ட கலை அறிவியல் கல்லூரி ஆகும். இக்கல்லூரி இந்தியாவின் அந்தமான் மற்றும் நிக்கோபார் தீவுகளில் உள்ள போர்ட் பிளேயரில் உள்ள பழமையான கல்லூரி ஆகும். இங்கு அறிவியல், கலை மற்றும் வணிகத்தில் இளங்கலை மற்றும் முதுகலை கல்வி போதிக்கப்படுகிறது. இக்கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது.
# ஜவஹர்லால் நேரு அரசு கல்லூரி

## வரலாறு

ஜவஹர்லால் நேரு ராஜ்கிய மகாவித்யாலயா போர்ட்பிளேயரில் 1967ஆம் ஆண்டு அரசு கல்லூரியாக நிறுவப்பட்டது. இக்கல்லூரி முதலில் சண்டிகாரில் அமைந்துள்ள பஞ்சாப் பல்கலைக்கழகத்தின் இணைப்பின் கீழ் செயல்பட்டது. அந்தமான் & நிக்கோபார் தீவுகள் புவியியல் ரீதியாகத் தொலைவில் இப்பல்கலைகழக்த்திற்கு வெகு தொலைவில் உள்ளது. எனவே 1987-ல் நிர்வாக வசதிக்காக இக்கல்லூரியின் இணைப்பு பஞ்சாப் பல்கலைக்கழகத்திலிருந்து அருகில் உள்ள, புதுவைப் பாண்டிச்சேரி பல்கலைக்கழகத்திற்கு மாறியது. இது அந்தமான் & நிக்கோபார் தீவுகளின் ஒன்றிய பிரதேசத்தில் முதல் பட்டப்படிப்பு கல்லூரி ஆகும். இந்த பிராந்தியத்தில் உயர் கல்வி வழங்கும் நோக்கத்தினைக் கொண்டு தொடங்கப்பட்டது.
# ஜவஹர்லால் நேரு அரசு கல்லூரி

## துறைகள்

### அறிவியல்

- வேதியியல்
- இயற்பியல்
- கணிதம்
- தாவர அறிவியல்
- விலங்கியல்
- கணினி அறிவியல்
- பொருளாதாரம்
- மனைஅறிவியல்
# ஜவஹர்லால் நேரு அரசு கல்லூரி

## துறைகள்

### வணிகம் மற்றும் கலை

- வர்த்தகம்
- ஆங்கிலம்
- இந்தி
- தமிழ்
- பெங்காலி
- நிலவியல்
- வரலாற்று ஆய்வுகள்
- அரசியல் அறிவியல்
- உடற்கல்வி
- சுற்றுலா மற்றும் பயண மேலாண்மை
# ஜவஹர்லால் நேரு அரசு கல்லூரி

## அங்கீகாரம்

இக்கல்லூரி தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.
# கல்வி நகரம் விளையாட்டரங்கம்

**கல்வி நகரம் விளையாட்டரங்கம்** (*Education City Stadium*) கத்தார் நாட்டின் அல் ரய்யான் நகரத்தில் அமைந்துள்ள ஒரு கால்பந்து விளையாட்டு மைதானமாகும். கத்தாரில் நடைபெறவிருக்கும் 2022 பிஃபா உலகக் கோப்பை கால்பந்து போட்டியை நடத்துவதற்காக கட்டப்பட்டது. கத்தார் அறக்கட்டளையின் கல்வி நகரத்தில் உள்ள பல பல்கலைக்கழக வளாகங்களுக்குள் இந்த மைதானம் அமைந்துள்ளது. பிஃபா உலகக் கோப்பையைத் தொடர்ந்து, பல்கலைக்கழக தடகள அணிகள் பயன்படுத்துவதற்கு ஏற்ப 25000 இருக்கைகளை மைதானம் தக்க வைத்துக் கொள்ளும். 2020 ஆம் ஆண்டு செப்டம்பர் மாதம் 3 ஆம் தேதியன்று அதிகாரப்பூர்வமான 2020–2021 ஆண்டிற்கான கத்தார் நட்சத்திரங்கள் பூர்வாங்க காற்பந்து போட்டி கால்பந்து போட்டி இங்கு நடைபெற்றது.
# கல்வி நகரம் விளையாட்டரங்கம்

## கட்டுமானம்

தலைநகர் தோகாவின் புறநகரில் அமைந்துள்ள இந்த மைதானத்தில் 40,000 பார்வையாளர் இருக்கைகள் உள்ளன. அரங்கத்திற்கு "பாலைவனத்தில் உள்ள வைரம்" என்ற புனைப்பெயர் வழங்கப்பட்டது. அரங்கத்தின் கட்டுமானப் பொருட்களில் 20 சதவிகிதம் பச்சை நிறமாக அடையாளம் காணப்படுகின்றன. உலகின் மிகவும் சுற்றுச்சூழல் நிலைப்புத்தன்மை கொண்ட விளையாட்டரங்குகளில் இதுவும் ஒன்றாகும். உலகளாவிய நிலைத்தன்மை மதிப்பீட்டு அமைப்பின் ஐந்து நட்சத்திர தகுதி 2019 ஆம் ஆண்டு மே மாதத்தில் கல்விநகரம் விளையாட்டரங்கத்திற்கு வழங்கப்பட்டது.  
கட்டுமான ஒப்பந்ததாரரான இயோனௌ & பரசுகேவைட்சு நிறுவனத்தினர் வடிவ வடிவமைப்பை முன்னணி வடிவமைப்பு வடிவமைப்பாளர்களையும், புரோ ஆபோல்ட்டு நிறுவனத்தை பொறியியல் வடிவமைப்பிற்காகவும் நியமித்தனர். 2022 பிஃபா உலகக் கோப்பை காற்பந்து போட்டியின் நோக்கத்திற்காகக் கட்டப்பட்ட மற்ற விளையாட்டரங்குகளைப் போலவே இதுவும் புலம்பெயர்ந்த தொழிலாளர்களுக்கான வேலை நிலைமைகளுக்காக விமர்சிக்கப்பட்டது. பன்னாட்டு மன்னிப்பு அவையும் விமர்சனங்களை முன்வைத்தது.  
15 மார்ச் 2022 அன்று, பிஃபா அமைப்பின் தலைவர் கத்தார் தொழிலாளர் அமைச்சர் டாக்டர். அலி பின் சமிக் அல் மரியை தோகாவில் சந்தித்து, நாட்டில் நடைபெற்று வரும் தொழிலாளர் சீர்திருத்தங்கள் குறித்து விவாதித்தார். புலம்பெயர்ந்த தொழிலாளர் சீர்திருத்தங்கள் தொழிலாளர் சந்தையில் முழுமையாகச் செயல்படுத்தப்படுவதை உறுதிசெய்வதில் கத்தார் அதிகாரிகளின் வலுவான அர்ப்பணிப்பைக் கண்டு நான் மகிழ்ச்சியடைகிறேன் என்று இன்ஃபான்டினோ 2022 ஆம் ஆண்டு மார்ச்சு மாதம் 16 ஆம் தேதியன்று ஒரு நேர்காணலில் உரையாற்றினார்.
# கல்வி நகரம் விளையாட்டரங்கம்

## 2022 பிஃபா உலகக் கோப்பை

கல்வி நகரம் விளையாட்டரங்கம் 2022 பிஃபா உலகக் கோப்பை காற்பந்தாட்டப் போட்டிகளுக்காக கட்டப்பட்ட எட்டு மைதானங்களில் ஒன்றாகும். 2020 சூன் மாதத்தில் அரங்கத்தின் கட்டுமானப் பணிகள் நிறைவடைந்தன.
# கல்வி நகரம் விளையாட்டரங்கம்

## வரலாறு

30 செப்டம்பர் 2019 அன்று, பிஃபா கழக உலகக் கோப்பையின் மூன்றாவது இடத்திற்கான போட்டி மற்றும் இறுதிப் போட்டி, உலகக் கோப்பை போட்டி போன்றவை நடைபெறும் இடமாக கல்வி நகரம் விளையாட்டரங்கம் திகழும் என பிஃபா அமைப்பு அறிவித்தது. அரையிறுதியில் லிவர்பூல் அணியின் முதல் போட்டியும் இந்த அரங்கத்தில் நடத்தியிருக்க வேண்டும். ஆனால் கல்வி நகரம் விளையாட்டரங்கத்தின் அதிகாரப்பூர்வ திறப்பு 2020 ஆம் ஆண்டின் தொடக்கத்திற்கு ஒத்திவைக்கப்பட்டது. இதனால், லிவர்பூல் அணியின் தொடக்க ஆட்டம், இறுதிப் போட்டி மற்றும் மூன்றாவது இடத்திற்கான போட்டி அனைத்தும் தோகாவில் உள்ள கலீஃபா பன்னாட்டு விளையாட்டரங்கத்திற்கு மாற்றப்பட்டன.  
2020 ஆம் ஆண்டு பிஃபா கழக உலகக் கோப்பை மீண்டும் கத்தாரில் நடைபெற்றது. கல்வி நகரம் விளையாட்டரங்கம் இதற்கான அரங்குகளில் ஒன்றாக இருந்தது. ஓர் இரண்டாவது சுற்றுப் போட்டி, ஓர் அரையிறுதிப் போட்டி, மூன்றாவது இடத்திற்கான போட்டி மற்றும் பேயர்ன் முனிச் விளையாடிய இறுதிப் போட்டி அனைத்தும் அரங்கத்தில் நடந்தன. 2020 ஆம் ஆண்டிற்கான ஆசிய காற்பந்து கூட்டமைப்பின் கிழக்கு மற்றும் மேற்கு மண்டல போட்டிகளை அரங்கம் நடத்தியது.  
2022 பிஃபா உலகக் கோப்பை காற்பந்து போட்டிகளுக்கா கட்டப்பட்ட மற்ற மைதானங்களைப் போலவே, கல்வி நகரம் விளையாட்டு அரங்கமும் கட்டுமானத் தளங்களில் பணிபுரியும் புலம்பெயர்ந்த தொழிலாளர்களின் நிலை காரணமாக சர்ச்சைக்கு உட்பட்டது. கத்தாருக்கு புலம்பெயர்ந்த தொழிலாளர்களின் இறப்புகளை விசாரிக்கவும், தீர்வு செய்யவும் மற்றும் தடுக்கவும் தவறிவிட்டதாக பன்னாட்டு மன்னிப்பு அவை ஓர் அறிக்கையில் விமர்சித்துள்ளது.  
கத்தார் வெளிநாட்டு ஊழியர்களை நடத்தும் விதத்தில் கணிசமாக மாறிவிட்டது என்றும் தற்போது 2022 ஆம் ஆண்டில் பிஃபா உலகக் கோப்பையை நடத்த தகுதி பெற்றுள்ளது என்றும் பன்னாட்டு தொழிற்சங்க கூட்டமைப்பின் தலைவர் 2022 ஆம் ஆண்டு அக்டோபர் மாதம் 5 ஆம் தேதியன்று கூறினார். நவம்பர் 20 ஆம் தேதி பன்னாட்டு போட்டி தொடங்குவதற்கு முன்பு, வெளிநாட்டு தொழிலாளர்களை கத்தார் எவ்வாறு நடத்துகிறது என்பது குறித்த அதன் சாதனைக்காக இந்நாடு கடந்த காலங்களில் சரமாரியான விமர்சனங்களைப் பெற்றது. “தொழிலாளர்களின் உரிமைகள் இல்லாமல் உலகக் கோப்பை இருக்கக்கூடாது என்று நாங்கள் 2015 ஆம் ஆண்டில் சொன்னோம். அதனடிப்படையில் உலகக் கோப்பைக்குச் செல்லுங்கள், மகிழ்ச்சியோடு இருங்கள் என்று ரசிகர்களுக்கு எனது அறிவுரையை இப்போது நேர்மையாகச் சொல்ல முடியும் என்று பன்னாட்டு தொழிற்சங்க கூட்டமைப்பின் பொதுச்செயலாளர் சரன் பர்ரோ செய்தி நிறுவனத்திற்கு தெரிவிக்கிறார். சரன் பர்ரோவின் கூற்றுப்படி, புதிய சட்டங்களை நடைமுறைப்படுத்துவதில் கத்தார் இன்னும் முன்னேற வேண்டும் எனத் தெரிகிறது. மற்றும் கடந்த தசாப்தத்தில் நிகழ்ந்ததாகக் கூறப்படும் 6000 புலம்பெயர்ந்த தொழிலாளர்களின் மரணம் ஒரு கட்டுக்கதை என்றும் இவர் குறிப்பிடுகிறார்.
# கல்வி நகரம் விளையாட்டரங்கம்

## நடைபெற்ற போட்டிகள்

### 2021 பிஃபா அராபியக் கோப்பை

| நாள் | நேரம்(QST) | அணி #1 | முடிவு | அணி #2 | சுற்று |
| --- | --- | --- | --- | --- | --- |
| 1 திசம்பர் 2021 | 0–1 | குழு C |  |  |  |
| 3 திசம்பர் 2021 | 1–2 | குழு A |  |  |  |
| 4 திசம்பர் 2021 | 1–1 | குழு C |  |  |  |
| 7 திசம்பர் 2021 | 1–0 | குழு D |  |  |  |
| 10 திசம்பர் 2021 | 2-1 | காலிறுதி | } |  |  |
# கல்வி நகரம் விளையாட்டரங்கம்

## நடைபெற்ற போட்டிகள்

### 2022 பிஃபா உலகக் கோப்பை

கல்வி நகரம் விளையாட்டரங்கில் 2022 பிஃபா உலகக் கோப்பையின் எட்டு போட்டிகள் நட்டைபெறுகின்றன.
| நாள் | நேரம் | அணி. 1 | முடிவு | அணி. 2 | சுற்று | வருகை |
| --- | --- | --- | --- | --- | --- | --- |
| 22 நவம்பர் 2022 | 16:00 | – | குழு D |  |  |  |
| 24 நவம்பர் 2022 | 16:00 | – | குழு H |  |  |  |
| 26 நவம்பர் 2022 | 16:00 | – | குழு C |  |  |  |
| 28 நவம்பர் 2022 | 16:00 | – | குழு H |  |  |  |
| 30 நவம்பர் 2022 | 18:00 | – | குழு D |  |  |  |
| 2 திசம்பர் 2022 | 18:00 | – | குழு H |  |  |  |
| 6 திசம்பர் 2022 | 18:00 | குழு F வெற்றியாளர் | – | குழு E இரண்டாமிடம் | சுற்று 16 இன் வெற்றியாளர் |  |
| 9 திசம்பர் 2022 | 18:00 | போட்டி 53 வெற்றியாளர் | – | போட்டி 54 வெற்றியாளர் | காலிறுதி ஆட்டம் | } |
# கனடா தேசிய காற்பந்து அணி

**கனடா ஆண்கள் தேசிய காற்பந்து அணி** (*Canada men's national soccer team*; ) என்பது பன்னாட்டு கால்பந்து கூட்டமைப்பில் ஆண்களுக்கான போட்டிகளில் 1924 முதல் கனடாவைப் பிரதிநிதித்துவப்படுத்தும் அணி ஆகும். கனடிய காற்பந்துச் சங்கத்தினால் நிர்வகிக்கப்படும் இவ்வணி வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளிலும் விளையாடுகின்றது.  
1985 வட, மத்திய அமெரிக்க மற்றும் கரீபியன் கால்பந்துக் கூட்டமைப்பு வாகையாளர் போட்டியை வென்று அதன் மூலம் 1986 பிஃபா உலகக் கோப்பைக்குத் தகுதிபெற்றமை, 2000 வட, மத்திய அமெரிக்கா, கரீபியன் கால்பந்துக் கூட்டமைப்பு தங்கக்கோப்பையை வென்று 2001 பிபா கூட்டமைப்புக்களின் கோப்பைப் போட்டிக்குத் தகுதி பெற்றமை ஆகியன இவ்வணியின் முக்கிய சாதனைகளாகும். பிராந்திய வல்லரசுகளான மெக்சிகோ, மற்றும் ஐக்கிய அமெரிக்காவைத் தவிர்த்து தங்கக் கோப்பையை வென்ற ஒரே தேசிய அணி கனடா ஆகும். 1904 கோடைகால ஒலிம்பிக்கில் கனடா தங்கப் பதக்கம் வென்றது. 2022 இல் கத்தாரில் தனது இரண்டாவது உலகக் கோப்பையில் பங்கேற்கிறது. அத்துடன் 2026 பீஃபா உலகக்கோப்பை காற்பந்து போட்டிகளை அமெரிக்கா மற்றும் மெக்சிக்கோவுடன் இணைந்து நடத்துகிறது.
# தேஜோபிந்து உபநிடதம்

**தேஜோபிந்து உபநிடதம்** ( *Tejobindu Upanishad* ) என்பது சமசுகிருதத்தில் இயற்றப்பட்ட இந்து சமயத்தின் உபநிடத நூல்களின் தொகுப்பில் உள்ள ஒரு சிறிய உபநிடதம் ஆகும். ஐந்து பிந்து உபநிடதங்களில் ஒன்றான இது அதர்வண வேதத்துடன் இணைக்கப்பட்டுள்ளது. மேலும், நான்கு வேதங்களில் உள்ள இருபது யோக உபநிடதங்களில் ஒன்றாகும்.  
தியானத்தில் கவனம் செலுத்துவது, புத்தகக் கற்றலுக்கான அர்ப்பணிப்பை குப்பை என்று அழைப்பது, அதற்குப் பதிலாக பயிற்சியை வலியுறுத்துவது மற்றும் யோகா கண்ணோட்டத்தில் வேதாந்தக் கோட்பாட்டை முன்வைப்பது ஆகியவற்றிக்காக இந்த உரை குறிப்பிடத்தக்கது. இது 108 உபநிடதங்களின் நவீன காலத் தொகுப்பில் இராமனால் அனுமனுக்கு கூறப்பட்ட முக்திகா நியதியின் வரிசை வரிசையில் 37 வது இடத்தில் பட்டியலிடப்பட்டுள்ளது.
# தேஜோபிந்து உபநிடதம்

## பெயரிடல்

"பிரம்மனின் சக்தியைக் குறிக்கும் புள்ளி" என்று பொருள்படும், இதில் புள்ளி ஓம் என்பதில் உள்ள அனுசுவரம் என ஜெர்மானிய இந்தியவியலாளர் பால் டியூசென் கூறுகிறார். இது சில சமயங்களில் பூனா கையெழுத்துப் பிரதிகளில் தேஜபிந்து உபநிடதம் என உச்சரிக்கப்படுகிறது.
# தேஜோபிந்து உபநிடதம்

## காலவரிசை

தேஜோபிந்து உபநிடதமும் உபநிடதம் பண்டையத் தோற்றம் கொண்டது என்று உரோமானிய வரலாற்றாளர் *மிர்சியா எலியாட்* கூறுகிறார். பின்வரும் இந்து நூல்கள் இயற்றப்பட்ட அதே காலகட்டத்திற்கு அதன் தொடர்புடைய காலவரிசையையும் அவர் வைக்கிறார் - மைத்ராயனிய உபநிடதம், மகாபாரதத்தின் போதனையான பகுதிகள், தலைமை சந்நியாச உபநிடதங்கள் மற்றும் பிற ஆரம்பகால யோக உபநிடதங்களான. பிரம்மபிந்து, பிரம்மவித்யா,யோகதத்துவம், நாதபிந்து, யோகசிகம், சுரிகா மற்றும் அமிர்தபிந்து போன்றவை. எலியாட் பரிந்துரைகள் இவற்றை கிமு இறுதி நூற்றாண்டுகளில் அல்லது கி பி.யின் ஆரம்ப நூற்றாண்டுகளில் வைக்கின்றன. இவை அனைத்தும், யோக-குண்டலி, வராகம் மற்றும் பாசுபதபிரம்ம உபநிடதங்கள் போன்ற பத்து அல்லது பதினொரு யோக உபநிடதங்களை விட முன்னதாகவே இயற்றப்பட்டிருக்கலாம் என்று எலியாட் கூறுகிறார்.  
சைவம் மற்றும் ஒப்பீட்டு மதங்களின் பிரித்தானிய அறிஞர் கவின் பிளட் தேஜோபிந்து உரை, மற்ற யோக உபநிடதங்களுடன், கிமு 100 முதல் கிபி 300 வரை இருக்கலாம் என்று தேதியிடுகிறார்.
# தேஜோபிந்து உபநிடதம்

## உள்ளடக்கம்

இந்த உரை ஐந்து பிந்து உபநிடதங்களின் தொகுப்பின் ஒரு பகுதியாகும். ஐந்தில் இது மிக நீளமானது. நாதபிந்து உபநிடதம், பிரம்மபிந்து உபநிடதம், அமிர்தபிந்து உபநிடதம் மற்றும் தியானபிந்து உபநிடதம் என்பவை மற்ற நான்கு உபநிடதங்களாகும். இவை அனைத்தும் அதர்வண வேதத்தின் ஒரு பகுதியாகும். பிந்து உபநிடதங்கள் ஐந்தும் ஆன்மாவை (சுயம்) தொடர ஓம் உடன் யோகா மற்றும் தியானப் பயிற்சியை வலியுறுத்துகின்றன. மற்ற எல்லா யோக உபநிடதங்களைப் போலவே, இதன் உரையும் கவிதை வசன வடிவில் இயற்றப்பட்டுள்ளது.  
தியானத்தைக் கடைபிடிப்பது கடினமானது என்று வலியுறுத்துவதன் மூலம் உரை தொடங்குகிறது. ஞானிகளும் தனியாக இருப்பவர்களும் கூட, தியானத்தை நிறுவுவது, செயல்படுத்துவது மற்றும் நிறைவேற்றுவது கடினம் என்று உரை கூறுகிறது.
# தேஜோபிந்து உபநிடதம்

## உள்ளடக்கம்

### வெற்றிகரமாக தியானம் செய்வது எப்படி?

தியானத்தில் வெற்றிபெற, ஒருவர் முதலில் கோபம், பேராசை, காமம், இணைப்புகள், எதிர்பார்ப்புகள், மனைவி மற்றும் குழந்தைகளைப் பற்றிய கவலைகளை வெல்ல வேண்டும் என்று உரை வலியுறுத்துகிறது. சோம்பலைக் கைவிட்டு நல்லொழுக்கமான வாழ்க்கையை நடத்த வேண்டுமென இது வலியுறுத்துகிறது. மாயைகளை கைவிடவும், ஆசைப்படாமல் இருக்கவும், உண்ணும் உணவில் நிதானமாக இருக்கவும் கூறுகிறது. ஒரு குருவைக் கண்டுபிடித்து, அவரை மதிக்கவும், அவரிடமிருந்து கற்றுக்கொள்ள முயல வேண்டும் என்று உரை கூறுகிறது.
# தேஜோபிந்து உபநிடதம்

## இதனையும் பார்க்கவும்

- அத்வைதம்
- அமிர்தபிந்து உபநிடதம்
- யோகதத்துவ உபநிடதம்
# வார்ப்புரு:Multiple sports table preview

<includeonly>;}
|no}}}}  
;}
|no}}}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
}}  
|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}|}}</includeonly><noinclude>  
</noinclude>
# தாலி கட்டிய ராசா

**தாலி கட்டிய ராசா** (* Thaali Kattiya Raasa*) 1992 இல் வெளிவந்த இந்தியத்தமிழ்த் திரைப்படமாகும். விஜய கண்ணா இயக்கிய இத்திரைப்படத்தை எம். நடராசன், தஞ்சை டி. பிரகதீஸ்வரன், கே. செல்வம் மற்றும் ஜே.எஃப். ராஜா ஆகியோர் தயாரித்தனர்.இத்திரைப்படத்தில்முரளி,கனகா, செந்தாமரை,ஆனந்தராஜ் ஆகியோர் நடித்திருந்தனர்.
# தாலி கட்டிய ராசா

## நடிகர்கள்

- பாண்டியனாகமுரளி
- மைதிலியாககனகா
- தேநீர் கடை உரிமையாளராககவுண்டமணி
- தேநீர் கடை ஊழியராகசெந்தில்
- செந்தாமரை
- ஆனந்தராஜ்
- கே.ஆர்.சாவித்திரி
- குயிலி
- குள்ளமணி
- சிங்கமுத்து
- தாட்சாயிணி
- ஷர்மிலி
- சிட்டாடல் மல்லிகா
- விஜயம்மாள்
- மதுரை சரோஜா
- மேரி
- இராதா கிருஷ்ணன் (அறிமுகம்)
- தனபால்
- எஸ். ஏ. ராஜ்குமார் (சிறப்புத் தோற்றம்)
# தாலி கட்டிய ராசா

## பாடல்கள்

இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். பாடல் வரிகளை வாலி மற்றும் எஸ். ஏ. ராஜ்குமார் எழுதியிருந்தனர்.
| 1 | "அட நிச்சயதார்த்தம்" | கே. ஜே. யேசுதாஸ் | வாலி | 03:52 |
| --- | --- | --- | --- | --- |
| 2 | "என்னாச்சு நம்ம தேசம்" | மனோ | எஸ். ஏ. ராஜ்குமார் | 04:19 |
| 3 | "கதவ திறந்து" | எஸ். பி. சைலஜா | வாலி | 04:21 |
| 4 | "தெற்குமல காத்து" | கே. எஸ். சித்ரா | 04:14 |  |
| 5 | "உன்னை ஒரு கேள்வி" | கே. எஸ். சித்ரா, கே. ஜே. யேசுதாஸ் | 04:15 |  |
# உறையிடும் வளையம்

**உறையிடும் வளையம்** (*Inoculation loop*)(**படலமிடும் வளையம்** **உறையிடும் கம்பி,** அல்லது **நுண் கிறுக்கி)** என்றும் அழைக்கப்படுகிறது) என்பது நுண்ணுயிரியல் வல்லுநர்களால் முக்கியமாக நுண்ணுயிர் வளர்ப்பதற்கு உறை எனப்படும் நுண்ணுயிரிகளின் சிறிய மாதிரியை எடுத்து வளர் ஊடகத்திற்கு மாற்றுவதற்குப் பயன்படுத்தப்படும் ஒரு எளிய கருவியாகும்.  
இக்கருவி ஒரு மெல்லிய கைப்பிடியைக் கொண்டுள்ளது. இதன் ஓர் முனையில் 5 மி.மீ. அகலம் அல்லது சிறியது அளவிலான மெல்லிய கம்பி உள்ளது. இது முதலில் முறுக்கப்பட்ட உலோகக் கம்பியால் ஆனது. இதற்குப் பிளாட்டினம், தங்குதன் அல்லது நிக்ரோம் போன்றவை பயன்படுத்தப்பட்டன. ஆனால் செலவினைக் குறைக்கவும் சுத்தத்தினைப் பேணவும் வார்ப்பட நெகிழி இப்போது பொதுவாகப் பயன்படுத்தப்படுகிறது.
# உறையிடும் வளையம்

## மேலும் பார்க்கவும்

- செல் பரவல்
- மைக்ரோபிபெட்
- திரிகல்சுகி நிரவி
# உயிரணு நிரவி

**உயிரணு நிரவி** (*Cell spreader*), **உயிரணு பரப்பி** அல்லது **தட்டு பரப்பி** என்பது நுண்ணுயிரியலில் பெட்ரி தட்டு போன்ற நுண்ணுயிரி வளர் தட்டில் உயிரணுக்கள் மற்றும் பாக்டீரியாக்களைச் சீராகப் பரப்பப் பயன்படும் ஒரு கருவியாகும்.  
உயிரணு நிரவி கண்ணாடி, நெகிழி அல்லது உலோகத்தால் செய்யப்பட்டிருக்கலாம். இது ஆங்கில எழுத்தான “எல்” அல்லது “டி” உள்ளிட்ட பல்வேறு வடிவங்களில் உள்ளது.  
டிரிகல்ஸ்கி அகப்பை என்பது ஒரு கைப்பிடியுடன் முக்கோண வடிவில் வளைந்த உருளை கம்பி அல்லது கம்பியைக் கொண்ட ஒரு உயிரணு பரப்பி ஆகும்.
# உயிரணு நிரவி

## பயன்கள்

வளர் ஊடக தட்டின் மையத்தில் இடப்படும் உயிரணுக்கள் அல்லது பாக்டீரியாவை . ஆராய்ச்சியாளர்கள் உயிரணு பரப்பியினை வைத்து அதிக அழுத்தம் கொடுக்காமல், தட்டில் உள்ள ஊடகத்தின் மீது பரப்பியினைச் சுழற்றி பரப்பலாம்.
# உயிரணு நிரவி

## பயன்கள்

### நுண்ணுயிரி நீக்கம்

உயிரணு பரப்பியினைப் பயன்படுத்துவதற்கு முன், கண்ணாடி அல்லது உலோகத்தால் பரப்பியினை ஆல்கஹால் அல்லது எத்தனாலில் வைத்து கிருமி நீக்கம் செய்ய வேண்டும். பின்னர் நுண்ணுயிரிகளை அகற்றுவதற்காக ஒரு பன்சன் சுடரடுப்பு சுடரில் வைத்து ஆல்கஹாலினை எரிக்க வேண்டும். இதன் மூலம் நுண்ணுயிரி ஏதேனும் இருந்தால் நீக்கப்படும்.
# உயிரணு நிரவி

## பயன்கள்

### பயன்பாட்டிற்குப் பிறகு

ஒவ்வொரு பயன்பாட்டிற்கும் பிறகு, உயிரணு பரப்பியினை ஆல்கஹால் அல்லது எத்தனாலில் வைக்க வேண்டும். இக்கருவி சுத்தமாக இருக்க வேண்டும். இது போன்ற திரவத்தில் வைப்பதன் மூலம் தேவையற்ற துகள்களால் மாசுபடுவதைத் தடுக்கலாம்.  
நெகிழியால் செய்யப்பட்ட உயிரணு பரப்பியினை பொதுவாகப் பயன்பாட்டிற்குப் பின் மறு உபயோகத்திற்குப் பயன்படுத்துவதில்லை.
# திரிகல்சுகி நிரவி

**திரிகல்சுகி நிரவி** (*Drigalski spatula*) என்பது ஒரு உருளை கம்பி அல்லது கம்பியைக் கொண்ட ஒரு வகை உயிரணு பரவப்பி ஆகும். இது பொதுவாக உலோகம் அல்லது கண்ணாடி, கைப்பிடியுடன் முக்கோண வடிவில் வளைந்திருக்கும்.  
இந்த கருவிக்கு ஜெர்மன் பாக்டீரிய நிபுணர் வில்கெல்ம் வான் திரிகல்சுகி (1871-1950) நினைவாகப் பெயரிடப்பட்டது.